**Eesti Lauatenniseliidu võistluste korraldamise kord**

Eesmärk

Viia kõik Eesti Lauatenniseliidu poolt korraldatavad võistlused heades tingimustes.

Võistlust korraldava klubi kohustused ELTL-i ees

* 14 päeva enne võistlust:
	+ Avalikustama pressiteate seoses toimuva võistlusega ELTL’i kodulehel, kus on teave võistluse peakohtuniku, registreerimisaadresside, auhindade jms kohta.
* hiljemalt 24 tunni jooksul peale võistluse lõppu
	+ kirjutama ELTL veebi pressiteate
	+ lisama pressiteatele vähemalt 800x600 pikselise resolutsiooniga, jpg formaadis kvaliteetsed autasustamise fotod
	+ lisama võistlustabeli koos tulemustega seti detailsusega
* hiljemalt 72 tunni jooksul peale võistluse lõppu
	+ Saatma võistlustabelid koos protokollide ja paremusjärjestusega peakohtunikule;
	+ Saatma juhatusele võistluspäeva ülevaade ning kui on esinenud rikkumisi, siis need välja tuua.
	+ saatma ELTL’Ie reitingufaili.

Korraldamiseks vajalikud tingimused

* Eraldi riietusruumid meestele ja naistele koos pesemisvõimalusega;
* Peab olema tagatud toitlustus, kus vähemalt oleks olemas supp;
* Võistlussaalis peab olema valgustus vähemalt 600 LUX ja temperatuur vahemikus +19°C kuni +25°C.
* Võistluslaudade paksus peab olema vähemalt 22mm.
* Mängutsoonid peavad olema eraldatud barjääridega. Kõrvaloleva tsooni eraldamiseks võib kasutada 1 barjääri mõlemal pool mängutsooni otstes.
* Võistkondlike võistluste puhul tuleb tagada võistkondadele istumiskohad (min. 3 kohta/võistkond)
* Eesti Meistriliiga läbiviimise tingimused on täiendavalt sätestatud juhendis.
* Saalis peab olema töötav helivõimendus.

Tingimuste mitte täitmine

Kui korraldaja ei suuda täita eespool kirjutatud tingimusi ja on võistluse korraldamisõiguse võtmise ajal tingimustega tutvunud ning nõustunud, võib ELTL juhatus määrata trahvi kuni 500€

Ülalkirjeldatud tingimustele peavad vastama võistlussaalid järgnevatel võistlustel :

1. Eesti individuaalsed Meistrivõistlused
2. Eesti võistkondlikud Meistrivõistlused (Meistriliiga, Naised, I liiga, II liiga, III liiga, IV liiga, V liiga)
3. Eesti noorte individuaalsed Meistrivõistlused
4. Eesti noorte võistkondlikud Meistrivõistlused
5. Laste GP
6. ELTL GP
7. TOP turniirid
8. U-21 meistrivõistlused

Regulatsioon jõustub 15.08.2022 ja on tähtajatu.